Un bărbat în vârstă de 29 de ani este cercetat penal pentru furt după ce a luat 130.000 de lei din banii pe care îi deţine în comun cu soţia sa, cu care se află în divorţ şi a plecat de la domiciliu, informează, vineri, Inspectoratul de Poliţie Judeţean (IPJ) Gorj, potrivit Agerpres.
Potrivit sursei citate, joi, poliţişti din cadrul Poliţiei Bumbeşti-Jiu au fost sesizaţi de o femeie în vârstă de 28 de ani, din Novaci, cu privire la faptul că, la data de 26 martie, soţul său, în vârstă de 29 de ani, cu care se află în proces de divorţ, a luat suma de 130.000 de lei, bani deţinuţi în comun de aceştia şi a plecat de la domiciliu.
"În cauză a fost întocmit dosar penal pentru infracţiunea de furt între rude", au transmis reprezentanţii IPJ Gorj.